ai4bharat/Pralekha huggingface dataset:
وزارت اطلاعات ونشریات
راجکمار ہیرانی کی فلم ’پی کے‘ اب این ایف اے آئی کے کلیکشن میں شامل
اپنے کلیکشن میں 'پی کے' کو شامل کرنا ہمارے لئے خوشی کی بات ہے کیونکہ اس کو سیلولائیڈ پر شوٹ کیا گیا ہے: ڈائریکٹر ،این ایف اے آئی
نئی دہلی، 6 جولائی 2021، نیشنل فلم آرکائیو آف انڈیا  نے اپنے کلیکشن میں راجکمار ہیرانی کی فلم ’پی کے‘  کے اصل کیمرا نگیٹیو کے اہم اضافے کا اعلان کیا ہے۔ راجکمار ہیرانی کا شمار اس دور کے بڑے ہندوستانی فلم سازوں میں ہوتا ہے جنہوں نے گزشتہ برسوں میں اپنی منفرد فلموگرافی کے ذریعہ ایک مقام حاصل کیا ہے۔ راجکمار ہیرانی نے آج ممبئی میں اپنی 2014 کی فلم ’پی کے ‘ کے اصل کیمرا نگیٹیو این ایف اے آئی کے ڈائریکٹر پرکاش مگدوم کے سپرد کئے۔ اس موقع پر راجکمار ہیرانی نے کہا کہ ’’نگیٹیو کو محفوظ کرانا بہت اہم کام ہے اور مجھے خوشی ہے کہ اس کو پنے میں این ایف اے آئی میں محفوظ کیا جائےگا۔ فلم کے محفوظ کئے جانے کو یقینی بنانا فلم ساز کا فرض ہوتا ہے اور میں تمام فلم سازوں سے اپیل کرتا ہوں کہ اس اہم مقصد کے سلسلے میں این ایف اے آئی کی مدد کریں‘‘۔
این ایف اے آئی کے ڈائریکٹر پرکاش مگدوم نے کہا ’’جناب ہیرانی کے ساتھ تعلقات کو جاری رکھنا ہمارے لئے خوشی کی بات ہے۔ ان کی اس سے قبل کی شاندار فلمیں بھی این ایف اے آئی میں محفوظ کی جا رہی ہیں۔ پی کے کو اپنے کلیکشن میں شامل کرنا ہمارے خوشی کی بات ہے ، خصوصی طور پر اس لئے کہ اس فلم کو سیلولائیڈ پر شوٹ کیا گیا ہے‘‘۔ بھارت میں فلموں کے پروڈکشن میں سیلو لائیڈ کی جگہ ڈیجیٹل طریقے کا استعمال 14۔2013 کے دوران شروع ہوا۔ پرکاش مگدوم نے کہا کہ اس وجہ سے بھی اس فلم کو محفوظ کیا جانا بہت اہم ہے۔
اصل کیمرہ نیگیٹیو کے علاوہ تھری ایڈیٹس فلم کے آؤٹ ٹیکس اور پی کے کی رشیس پر مشتمل تقریباً 300 کین بھی تحفظ کے لئے سپرد کی گئیں۔راج کمار ہیرانی نے جن فلموں کی ہدایت کاری کی ہےان کے پوسٹر، لابی کارڈز اور فوٹو گرافس بھی این ایف اے آئی کو سونپے گئے۔
راج کمار ہیرانی کی اس سے قبل کی فلموں مثلاً منا بھائی ایم بی بی ایس ، لگے رہو منا بھائی  اور تھری ایڈیٹس  کے اصل نیگیٹیو پہلے ہی این ایف اے آئی کے ذریعہ محفوظ کئے جارہے ہیں۔
پی کے کے رائٹر، ایڈیٹر اور ہدایت کار راج کمار ہیرانی ہیں جو کہ ہندوستانی معاشرے پر ایک زبردست سیاسی طنز ہے۔ پی کے کے کو۔ پروڈیوسر ودھو ونود چوپڑہ اور راج کمار ہیرانی ہیں۔ پی کے کا شمار ان چند آخری فلموں میں ہوتا ہے جن کو بھارت میں سلیو لائیڈ پر شوٹ کیا گیا۔
وزیراعظم کا دفتر
وزیر اعظم نے ہم وطنوں ، بالخصوص تمل لوگوں کو پوتانڈو کے مبارک موقع پرمبارکباد پیش کی
نئی دہلی۔ 14 اپریل وزیر اعظم جناب نریندر مودی نےہم وطنوں اور خاص طور پر تمل بھائیوں اور بہنوں کو پوتانڈو کے مبارک موقع پر مبارکباد پیش کی ہے۔
وزیر اعظم نے ٹویٹ کیا ہے؛
“سب کو خاص طور پر میری تمل بہنوں اور بھائیوں کو پوتانڈو کی مبارکباد۔
میری دعا ہے کہ آنے والا سال کامیابیوں اور خوشیاں لے کر آئے ۔ آپ کی تمام آرزوئیں پوری ہوں۔ سب خوش اور صحت مند رہیں۔"
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-4269
(
وزیراعظم کا دفتر
وزیر اعظم نے اندرونِ ملک تیار کردہ میڈیم اونچائی لانگ اینڈیورنس تپس یو اے وی سے حاصل کی گئی زمینی اور فضائی ڈسپلے کی فضائی کوریج ساجھا کی
وزیر اعظم جناب نریندر مودی نے زمینی اور فضائی ڈسپلے کی فضائی کوریج ساجھا کی ہے جسے 12000 فٹ کی بلندی سے ریہرسل کے دوران، اندرونِ ملک تیار کردہ میڈیم اونچائی لانگ اینڈورینس تپس یو اے وی سے حاصل کیا گیا ہے۔
کیمیکلز اور فرٹیلائزر کی وزارت
کیمیکلز اور کھادوں کے مرکزی وزیر بھگونت کھوبا کرناٹک کے گول گمبز وجے پورہ سے 21 جون 2022 کو یوگ کے عالمی دن کی تقریبات کی قیادت کریں گے
ملک گیر سطح پر یوگ کا 8 واں عالمی دن منانے کے لئے گول گمبز کو 75 میں سے ایک اہم مقام کے طور پر منتخب کیا گیا ہے
یوگ کے 8 ویں بین الاقوامی دن کے موقع پر وزیراعظم جناب نریندر مودی کرناٹک کے میسورو محل، میسورو سے یوگ کے دن منانے کی تقریب کی قیادت کریں گے ۔
آزادی کا امرت مہوتسو کے جذبے کے تحت ، جب کہ ملک آزادی کی 75 ویں سالگرہ منا رہا ہے، یوگ کے عالمی دن کی تقریبات ملک بھر میں 75 اہم وراثتی مقامات پر منعقد ہوں گی۔ ان میں سے کرناٹک کا گول گمبز وجے پور ہ ایک اہم مقام شامل ہے۔ کیمیکلز اور کھادوں کے مرکزی وزیر مملکت جناب بھگونت کھوبا 21 جون 2022 کو کرناٹک کے وجے پورہ گول گمبز سے یوگ کی تقریبات کی قیادت کریں گے۔ میسورو کے علاوہ ہالیبیدو ، ہمپی، پٹاڈکل اور وجے پورہ کرناٹک میں کچھ دوسرے مقامات ہیں، جہاں یوگ کے بین الاقوامی دن کی تقریبات منعقد ہوں گی۔
یوگ کا بین الاقوامی دن پوری دنیا میں ہر سال 21 جون کو منایا جاتا ہے۔ اس سال یو گ کا 8 واں بین الاقوامی دن ہندوستان میں اور دنیا بھر میں منایا جائے گا۔ اس سال کا موضوع ہے ‘‘انسانیت کے لئے یوگا’’ جس کا اعلان وزیراعظم جناب نریندر مودی نے ‘من کی بات ’کے اپنے خطاب میں کیا تھا۔ وزیراعظم کا خطاب صبح سویری 6 بج کر 40 منٹ سے صبح 7 بجے تک ڈی ڈی نیشنل اور دیگر ڈی ڈی چینلوں پر براہ راست نشر کیا جائے گا۔ یوگ کے بین الاقوامی دن کے سبھی سابقہ ایڈیشن کی حصولیابیوں اور کو اجاگر کرنے کے لئے میسورو میں ایک ڈیجیٹل یوگ نمائش کا بھی اہتمام کیا جائے گا۔
‘انسانیت کے لئے یوگ ’کا موضوع اُس اہم رول کی عکاسی کرتا ہے، جو یوگ کے ذریعہ فیزیکل اور تحریک پر مبنی تندرستی کو فروغ دینے میں عالمی وبا کے دوران ادا کیا گیا تھا۔ مطلع عالم پر اپنے مصروف تاریخی مقامات کی جھلک پیش کرتے ہوئے برانڈ انڈیا سے متعلق یوگ کے عالمی دن آئی وائی ڈی کا لحاظ رکھنا۔ روایت پر مبنی 45 منٹ کا پروٹوکول کامن یوگا پروٹوکول  تیار کیا گیا ہے اور بڑے پیمانے پر یوگ آسن کا مظاہرہ کیا جائے گا۔
اس سال جو یوگ کا عالمی دن منایا جائے گا اس کی ایک اہم جھلک گارجین رنگ ہوگی، جہاں پورے یوگ کے دن کے موقع پر دنیا بھر میں ہونے والی یوگ تقریبات کو دکھایا جائے گا۔ گارجین رنگ ایک سورج، ایک کرہ ارض کے تصور کو پیش کرتی ہے اور یوگ کی متحدہ کرنے والی طاقت کو ظاہر کرتا ہے۔
یوگ کا پہلا بین الا قوامی دن 21 جون 2015 کو منایا گیا تھا۔ وزیراعظم جناب نریندر مودی کی پہل پر دسمبر 2014 میں اقوام متحدہ جنرل اسمبلی میں یوگ کے عالمی دن کی قرار داد پیش کی گئی تھی اور اسے اتفاق رائے سے منظور کرلیا گیا تھا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔


U-6674
(Visitor Counter : 66
سماجی انصاف اور تفویض اختیارات کی وزارت
او بی سی کے لیے نیشنل فیلوشپ
سماجی انصاف اور بااختیار بنانے کے ریاستی وزیر جناب اے نارائن سوامی نے آج لوک سبھا میں ایک تحریری جواب میںیہ جانکاری دی ہے کہ جہاں تک نیشنل فیلوشپ اسکیم برائے شیڈول کاسٹ ، نیشنل فیلوشپ اسکیم برائے او بی سی  اور نیشنل فیلوشپ برائے معذور افراد  کے تحت فیلوشپ کی تقسیم کا تعلق ہے جو اس وزارت کے ذریعہ چلایا جارہا ہے، فیلوشپ کی تقسیم کی گئی ہے۔ این ایف ایس سی کے معاملے میں نومبر 2022 تک، این ایف او بی سی اور این ایف پی ڈبلیو ڈی کے معاملے میں ستمبر 2022 تک اہل اسکالرز کے درمیان فیلو شپ کی ادائیگیاں انجام دی گئی ہے۔
یہ ایک حقیقت ہے کہ ستمبر 2022 تک، یو جی سی کے ذریعے درج فہرست ذاتوں اور دیگر پسماندہ طبقات کے لیے نیشنل فیلو شپ کو لاگو کیا جا رہا تھا۔ تاہم، سینٹرل نوڈل ایجنسی کے ذریعے فنڈز جاری کرنے کے نظرثانی شدہ طریقہ کار کے تحت، این ایف ایس سی اور این ایف او بی سی اسکیمیں اب بالترتیب نیشنل شیڈولڈ کاسٹس فائنانس اینڈ ڈیولپمنٹ کارپوریشن  اور نیشنل بیکورڈ کلاسز فنانس اینڈ ڈیولپمنٹ کارپوریشن کے ذریعے یکم اکتوبر، 2022سے لاگو کی جارہی ہیں۔ مزید برآں، 2023-2022 کے دوران این ایف ایس سی کے مستفیدین کو فیلوشپ کی تقسیم کے لیے 85.00 کروڑ روپے متعلقہ عمل آوری ایجنسی کو جاری کیے گئے ہیں۔ 45.84 کروڑ 2023-2022 کی تیسری سہ ماہی تک این ایف او بی سی کے مستفیدین کو فیلوشپ کی تقسیم کے لیے متعلقہ عمل آوری ایجنسی کو جاری کیے گئے ہیں۔ مرکزی امداد نافذ کرنے والی ایجنسیوں کو جاری کی جاتی ہے یعنی سہ ماہی بنیادوں پراین ایف ایس سی کی صورت میں این ایس ایف ڈی سی اور این ایف او بی سی کی صورت میں این بی سی ایف ڈی سی ۔
نیشنل فیلوشپ برائے معذور افراد  اسکیم کے تحت فیلوشپ کی تقسیم کینرا بینک کے اسکالرشپ ویب پورٹل  کے ذریعے کی جاتی ہے۔
وزارت ماہی پروری، مویشی پروری و ڈیری
ماہی گیروں کی فلاح وبہبود
نئی دہلی،30نومبر 2021؛ ماہی گیری کا شعبہ تقریباً 28 ملین ماہی گیروں کو خوراک اور معاش کا تحفظ فراہم کرکے ان کی سماجی واقتصادی ترقی میں اہم کردار ادا کرتا ہے۔ 2019-20 کے دوران قومی مجموعی ویلیو ایڈڈ  میں ماہی گیری کے شعبے کا حصہ 126370 کروڑ روپئے رہا جو کہ قومی جی وی اے میں 0.95 فیصد اور زرعی شعبے کے جی وی اے کا 6.42 فیصد ہے۔
زرعی تحقیق کی ہندوستان کونسل  کے تحت ماہی گیری کے تحقیقی ادارے، تحقیق اور ترقیاتی ضروریات کی بنیاد پر وقتاً فوقتاً اپنے بنیادی ڈھانچے کو اپ گریڈ کر رہے ہیں۔ اس کے علاوہ پردھان منتری متسیہ سمپدا یوجنا  اور دوسری اسکیموں کے تحت، ماہی پروری کا محکمہ ، ماہی پروری، مویشی پروری اور ڈیری کی وزارت ، ملک میں ماہی گیری کی فلاح وبہبود سمیت ، ماہی گیری کے شعبے کی ہمہ گیر ترقی کی معاونت کر رہی ہے۔ ماہی گیری کا محکمہ، ماہی گیری، مویشی پروری اور ڈیری کی وزرات کے پاس ماہی گیروں کی عام فلاح وبہبود کے لیے ، ہندوستان کی ماہی گیری کی کونسل کے قیام کی کوئی ایسی تجویز نہیں ہے جس میں ان کی صحت کے لیے بیمہ اسکیم بھی شامل ہو۔
ہندوستان کی ساحلی پٹی کے کچھ حصے، قدرتی وجوہات یا بشریاتی سرگرمیوں کے باعث مختلف درجوں کے کٹاؤ کا شکار ہیں۔ ان ساحلی کٹاؤ کا اثر ان ساحلی کمیونٹیز پر پڑتا ہے جو کٹاؤ سے متاثر علاقوں میں مقیم ہیں جن میں ماہی گیروں کی کمیونٹی بھی شامل ہے۔ ساحلی تحقیق کے لیے قومی مرکز کے ذریعے 1990 سے 2018 تک کے 28 سال کے سیٹلائٹ کے اعداد وشمار کا استعمال کرتے ہوئے، ہندوستانی ساحل کے لیے قومی ساحل کی تبدیلی کی تشخیص کی نقشہ سازی سے یہ بات سامنے آئی ہے کہ کیرالہ کی ساحلی پٹی کا 41 فیصد حصہ مختلف درجے کے کٹاؤ کا شکار ہے۔ ماہی پروری، مویشی پروری اور ڈیری کی وزارت کا ماہی گیری کا محکمہ ، مرکزی سرپرستی والی اسکیم  کے تحت 2015-16 سے 2019-20 کے دوران لاگو کیا گیا، ماہی پروری کا مربوط ترقیاتی اور انتظامی نیلگوں انقلاب نے ماہی گیری کی فلاح وبہبود سے متعلق سرگرمیوں کے لیے 93.84 کروڑ روپئے کی ماہی امداد فراہم کی جس میں ماہی گیروں کے لیے گھروں کی تعمیر بھی شامل ہے۔ اس کے علاوہ ، پردھان منتری متسیہ سمپدا یوجنا  کے تحت اسے 2020-21 سے لاگو کیا جارہا ہے جس میں سماجی واقتصادی طور پر پسماندہ فعال روایتی ماہی گیروں کے خاندانوں کے لیے نان نفقہ اور غذائی امداد سمیتفلاحی سرگرمیوں کے نفاذ کے لیے کیرالہ کی حکومت کو 50.89 کروڑ روپئے کی رقم بھی فراہم کی گئی ہے۔
یہ معلومات ماہی گیری، مویشی پروری اور ڈیری کے وزارت کے وزیر جناب پرشوتم روپالا نے آج لوک سبھا میں ایک تحریری جواب میں دی۔
وزارات ثقافت
حکومت نیتا جی سبھاش چندر بوس اور آزاد ہند فوج سے متعلق سبھی ریکارڈز کو
منظر عام پر لے آئی ہے: پرہلاد سنگھ پٹیل
نئی دہلی، 2دسمبر 2019/حکومت نیتا جی سبھاش چندر بوس اور آزاد ہند فوج سے متعلق سبھی ریکارڈ کو منظر عام پر لے آئی ہے اور انہیں نیشنل آرکائیوز آف انڈیا میں رکھ دیا ہے۔
نیتا جی سبھاش چندر بوس سے متعلق منظر عام پر لائے گئے ریکارڈز کی تفصیل حسب ذیل ہے۔
|
|
نمبر شمار
|
|
وزارت /دفتر
|
|
ریکارڈز /فائلوں کی تعداد
|
|
1
|
|
وزیراعظم کا دفتر
|
|
58
|
|
2
|
|
وزارت داخلہ
|
|
37
|
|
3
|
|
وزارت خارجہ
|
|
200
|
|
4
|
|
کابینی سکریٹریٹ
|
|
09
|
|
|
|
کل
|
|
304
مجموعی طور پر 304 ریکارڈز /فائلوں کو منظر عام پر لاتے ہوئے انہیں مذکورہ وزارتوں /دفاتر کے ذریعہ نیشنل آرکائیوز آف انڈیا کو منتقل کردیا گیا ہے جہاں اب وہ مستقل طور پر رہیں گی۔ 304 فائلوں میں سے 303 فائلوں کو نیتاجی ویب پورٹل یعنی www.netajipapers.gov.in پر اپ لوڈ کردیا گیا ہے۔
نیشنل آرکیوز آف انڈیا حکومت ہند کے منظر عام پر لائی گئی فائلوں /ریکارڈز کا محافظ ہے۔اس کے علاوہ 1997 میں نیشنل آرکیوز آف انڈیا کو آزاد ہند فوج سے متعلق 990 منظر عام پر لائی گئی فائلیں وزارت دفاع سے موصول ہوئی تھیں اور 2012 میں کھوسلہ کمیشن  اور جسٹس مکھرجی کمیشن آف انکوائر ی سے متعلق  1030 فائلیں وزارت داخلہ سے موصول ہوئی تھیں۔ یہ سبھی فائلیں /سامان پبلک ریکارڈز رولز 1997 کے تحت عوام کے لئے کھلی ہوئی ہیں۔
یہ اطلاع ثقافت و سیاحت کے وزیر مملکت  جناب پرہلا د سنگھ پٹیل نے آج لوک سبھا میں تحریری جواب میں دی۔
۔۔۔۔۔۔۔۔۔۔۔
م ن۔ م م ۔ ج۔
U-
(Visitor Counter : 99
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ نے کہا ہے کہ دیہی اور نیم دیہی علاقے اس حکومت کی ترجیح میں شامل ہیں
اترپردیش کے امروہہ ضلع میں ایک ڈی آئی ایس ایچ اے میٹنگ کی صدارت کرتے ہوئے ڈاکٹر جتیندر سنگھ نے کہا کہ کسی بھی مرکزی دیہی اسکیم کے لئے فنڈ کی کمی نہیں ہوگی
گزشتہ آٹھ برسوں میں وزیر اعظم مودی کی بہبودی اسکیمیں کسی ووٹ بینک سے قطع نظر ضرورت مند ترین افراد تک پہنچیں ہیں
’’سب کا پریاس‘‘ کے ساتھ مرکز بہت سی اسکیموں کو گزشتہ آٹھ برسوں میں مکمل نفاذ کے قریب لانے میں کامیاب ہے
سائنس اور ٹیکنالوجی کے وزیر مملکت  ارضیاتی سائنس کے وزیر مملکت  وزیر اعظم کے دفتر میں وزیر مملکت، عملے شکایات عامہ اور پنشن ، ایٹیمی توانائی اور خلاء کے وزیر مملکت ڈاکٹر جتیندر سنگھ نے آج کہا کہ دیہی اور نیم دیہی علاقے اس حکومت کی ترجیح میں شامل ہیں۔
اترپردیش کے امروہہ ضلع میں ایک ڈی آئی ایس ایچ اے میٹنگ کو خطاب کرتے ہوئے ڈاکٹر جتیندر سنگھ نے ڈسٹرکٹ کلکٹر اور اعلیٰ افسران سے کہا کہ وہ وزیر اعظم جناب نریندر مودی کی اس اپیل کو ہمیشہ یاد رکھیں کہ دیہی علاقوں میں سرکاری اسکیموں کی رسائی بڑھے اور ان کے فائدے تمام لوگوں تک پہنچیں تاکہ کوئی فائدہ سے محروم نہ رہ جائے۔
انھوں نے کہا کہ گزشتہ آٹھ برسوں میں وزیر اعظم مودی کی بہبودی اسکیمیں کسی ووٹ بینک سے قطع نظر تمام لوگوں تک پہنچیں ہیں۔ ڈاکٹر جتیندر سنگھ نے جناب مودی کے اس قول کو دوہرایا کہ ملک نے سو فی صد مستفدین کا احاطہ کرنے کا عزم کیا ہے۔ جب اسکیم سو فی صد احاطہ کرتی ہے تو خوشامندانہ سیاست خود بخود ختم ہوجاتی ہے۔ اس کے لئے جگہ ہی نہیں رہتی۔ڈاکٹر جتیندر سنگھ نے ترقیاتی پروگراموں کی مقررہ وقت کے اندر تکمیل پر زور دیا اور پروجیکٹوں کی تیزی سے تکمیل کے لئے معیار پر سمجھوتہ کئے بغیر جدید ٹیکنالوجیز اور اختراع کو اپنانے کی ضرورت کو اجاگر کیا۔
بال کرشنا ترپاٹھی، ڈی ایم امروہہ نے مختلف شعبوں میں زیر عمل مختلف سی ایس ایس اسکیموں کی تفصیل پیش کی اور بڑے پروجیکٹوں کی مالیاتی اور اصل پیش رفت کےبارے میں بتایا۔ ان پروجیکٹوں میں پی ایم جی ایس وائی ، جل جیون مشن، بجلی، منریگا، پی ایم اے وائی دیہی اور شہری ، ایس بی ایم گرامین، امرت سروور، بیک ٹولیج اسکیم، زراعت ، باغبانی، مویشی پروری، اور بھیڑ پروری، آیوشمان بھارت ابھیان، صحت، آر بی ایس کے، پی ایم بی جے اے کے اور دیگر سماجی سیکورٹی کی اسکیمیں، روزگار پیداکرنے کی اسکیمیں شامل ہیں۔
ڈاکٹر جتیندر سنگھ نے کہا کہ مئی 2014 میں جب جناب مودی نے اقتدار سنبھالا ملک کی تقریبا آدھی آبادی بیت الخلاء ، مکانات، ٹیکہ کاری، بجلی کنکشن اور بینک کھاتوں جیسی سہولیات سے محروم تھی۔ انھوں نے کہا کہ سب کا پریاس کے ساتھ مرکز گزشتہ آٹھ برسوں میں بہت سی اسکیموں پر سوفی صدی نفاذ کے قریب پہنچا ہے ۔ ہم نے امرت کالم کے اگلے 25 برسوں میں ہندوستان کو دنیا میں صفِ اول کا ملک بنانے کا عزم کیا ہے۔ڈاکٹر جتیندر سنگھ نے دیہی علاقوں میں بجلی کاری کےلئے شمسی توانائی کنکشن فراہم کرنے میں ضلع مجسٹریٹ کی کوششوں کےلئے ان کی تعریف کی۔ انھوں نے متعلقہ افسران کو ہدایت دی کہ وہ جب بھی اپنے علاقوں میں جائیں تو عوامی نمائندوں کے رابطے میں رہیں اور عوام کو ان اسکیموں کے فائدوں کے بارے میں بتائیں۔
وزیراعظم کا دفتر
وزیر اعظم نے گنیز ورلڈ ریکارڈ کے لیے سورت کو مبارکباد دی
وزیر اعظم جناب نریندر مودی نے سورت کو ایک جگہ پر یوگا سیشن کے سلسلے میں لوگوں کے سب سے بڑے اجتماع کے لیے گنیز ورلڈ ریکارڈ کے لیے مبارکباد دی ہے۔
گجرات میں داخلی امور کے وزیر مملکت جناب ہرش سنگھاوی کے ٹویٹ کا جواب دیتے ہوئے وزیر اعظم نے ٹویٹ کیا؛
’’مبارک ہو سورت! ایک قابل ذکر کارنامہ۔‘‘
وزارت خزانہ
نیلامی برائے فروخت  ‘7.38 جی ایس 2027، 7.54 فیصد جی ایس 2036 ،6.99 فیصد جی ایس 2051 ،
حکومت ہند  نے  یکساں قیمت کے طریقہ کار کا استعمال کرتے ہوئے قیمت پر مبنی نیلامی کے ذریعے 9,000 کروڑ روپے  کی نوٹیفائیڈ رقم کے لیے فیصد7.38 گورنمنٹ سیکیورٹی، 2027’’  یکساں قیمت کا طریقہ استعمال کرتے ہوئے قیمت پر مبنی نیلامی کے ذریعے 4,000 کروڑ روپے کی نوٹیفائیڈ رقم کے لیے ’’ جی او آئی فلوٹنگ ریٹ بانڈز، 2028’’۔  یکساں قیمت کا طریقہ استعمال کرتے ہوئے قیمت پر مبنی نیلامی کے ذریعے 11,000 کروڑ روپے کی نوٹیفائیڈ رقم کے لیے ‘‘7.54فیصد گورنمنٹ سیکیورٹی 2036’’ اور  ایک سے زیادہ قیمت کا طریقہ استعمال کرتے ہوئے قیمت پر مبنی نیلامی کے ذریعے8,000 کروڑ روپے کی نوٹیفائیڈ رقم کے لیے ‘‘6.99فیصد گورنمنٹ سیکیورٹی 2051’’ کی فروخت  کا اعلان کیا ہے۔ جی او آئی کے پاس مذکورہ بالا ہر سیکیورٹی کے مقابل 2,000 کروڑ روپے تک کی اضافی رکنیت برقرار رکھنے کا اختیار ہوگا۔ نیلامی 29 جولائی 2022  کو ریزرو بینک آف انڈیا، ممبئی آفس، فورٹ، ممبئی کے ذریعہ کی جائے گی۔
سرکاری سیکیورٹیز کی نیلامی میں غیر مسابقتی بولی کی سہولت کی اسکیم کے مطابق سیکیورٹیز کی فروخت کی مطلع شدہ رقم کا 5فیصد تک اہل افراد اور اداروں کو الاٹ کیا جائے گا۔
نیلامی کے لیے مسابقتی اور غیر مسابقتی دونوں بولیاں 29 جولائی 2022 کو ریزرو بینک آف انڈیا کور بینکنگ سلوشن  سسٹم پر الیکٹرانک فارمیٹ میں جمع کرائی جائیں۔غیر مسابقتی بولیاں صبح 10.30 بجے سے 11.00بجے کے درمیان جمع کرائی جائیں اور مسابقتی بولیاں صبح 10.30 اور صبح 11.30 کے درمیان جمع کرائی جائیں۔
نیلامی کے نتائج کا اعلان 29 جولائی 2022  کو کیا جائے گا اور کامیاب بولی دہندگان کو ادائیگی 01 اگست 2022  کو ہوگی۔
وقتا فوقتا کی جانے والی ترمیم کے مطابق، ریزرو بینک آف انڈیا کے ذریعہ جاری کردہ 'سنٹرل گورنمنٹ سیکیورٹیز میں لین دین کب جاری کیا گیا' کے رہنما خطوط کے مطابق ‘‘جب جاری کیا گیا ’’ ٹریڈنگ کے لیے سرکلر نمبر آر بی آئی25/2019-2018 مورخہ 24 جولائی 2018 کے ذریعے سیکورٹیز اہل ہوں گی۔
وزیراعظم کا دفتر
وزیر اعظم نے کوپن ہیگن میں بھارت -ڈنمارک بزنس فورم میں شرکت کی
وزیراعظم جناب نریندر مودی نے ڈنمارک کی وزیراعظم ہرایکسی لینسی محترمہ میٹے فریڈرکسن اور ڈنمارک کے ولی عہد ایچ آر ایچ فریڈرک کے ساتھ مشترکہ طور پر ڈنمارک صنعتی فیڈریشن میں منعقدبھارت-ڈنمارک بزنس فورم میں شرکت کی۔
وزیراعظم نے دونوں اقتصادیات کے تکمیلی ہنر پر زور دیااور ڈنمارک کی کمپنیوں کو گرین ٹکنالوجی، کولڈ چین، کچرے سے سرمایہ، جہازرانی اور بندرگاہ جیسے شعبوں میں ہندوستان میں موجود بے پناہ امکانات کا فائدہ اٹھانے کے لئے مدعو کیا۔ انہوں نے ہندوستان کے تجارت کے لئے معقول نظریے پر روشنی ڈالی اور دونوں فریقین کی تجارتی برادریوں کو تعاون کے مواقع کا پتہ لگانے کے لئے آمادہ کیا۔
وزیراعظم فریڈرکسن نے دونوں ممالک کے درمیان ایک پُل بنانے میں تجارتی برادریوں کے رول پر روشنی ڈالی۔
اس پروگرام میں دونوں ممالک کے کاروباریوں کی حصہ داری درج ذیل شعبوں میں دیکھی گئی :
- گرین ٹیکنالوجی، انوویشن اور ڈیجیٹائزیشن
- توانائی کی خودانحصاری اور قابل تجدید توانائی
- پانی، ماحولیات اور زراعت
- انفراسٹرکچر، ٹرانسپورٹیشن اور سروسز
بزنس فورم میں تجارتی دنیا کے درج ذیل نمائندوں نے حصہ لیا :
ہندوستانی تجارتی وفد:
جناب سنجیو بجاج، چیئرمین اور ایم ڈی، بجاج فنسرو لمیٹڈ
جناب بابا این کلیانی، چیئرمین اور ایم ڈی، بھارت فورج
جناب مہندر سنگھی، ایم ڈی اور سی ای او، ڈالمیا سیمنٹ  لمیٹڈ
جناب رضوان سومر، سی ای او اور ایم ڈی، ہندوستان پورٹس پرائیویٹ لمیٹڈ
جناب درشن ہیرانندانی، چیئرمین، ہیرانندانی گروپ
جناب پنیت چٹوال، ایم ڈی اور سی ای او، انڈین ہوٹلز کمپنی لمیٹڈ
جناب دیپک باگلا، سی ای او اور ایم ڈی، انویسٹ انڈیا
جناب رتیش اگروال، بانی اور سی ای او، او یو رومز
جناب سلل سنگھل، چیئرمین ایمریٹس، پی آئی انڈسٹریز لمیٹڈ
جناب سمنت سنہا، چیئرمین اور ایم ڈی، رینیو پاور
جناب دنیش کھارا، چیئرمین، اسٹیٹ بینک آف انڈیا
جناب سی پی گرنانی، ایم ڈی اور سی ای او، ٹیک مہندرا لمیٹڈ
جناب تلسی تانتی، سوزلان انرجی لمیٹڈ
ڈینش تجارتی وفد:
نیلس ایج کجور، مالک، اے وی کے
پیٹر پلی شوج، سی ای او، بیترو
سیز ٹی ہارٹ، سی ای او، کارلس برگ
جیکب برو ایل پالسن، منیجنگ پارٹنر، کوپن ہیگن انفراسٹرکچر پارٹنرز
جوکا پرٹولا، چیئرمین، سی او ڈبلیو آئی اور سیمنز ونڈ پاور
جورگن میڈس کلاسن، مالک، ڈینفاس
تھامس پلین بورگ، چیئرمین، ڈی ایس وی
کم ویجلبی ہینسن، سی ای او، ایف او ایس ایس
جینس موبرگ، چیئرمین، گرنڈفوس
رولینڈ بان، سی ای او، ہلدور ٹاپسے
لارس پیٹرسن، سی ای او، ہیمپل
نیلس سمیڈگارڈ، چیئرمین، آئی ایس ایس
اولیویئر فونٹن، سی ای او، ایل ایم ونڈ پاور بلیڈز
جینز پیٹر شاؤل، سی ای او، ریمبول
جینس برگرسن، سی ای او، راک وول
میڈس نیپر، سی ای او، آرسٹڈ
مالیاتی کمیشن
مالیاتی کمیشن نے وزیر اعظم نریندر مودی کو اپنی رپورٹ کی ایک نقل پیش کی
15ویں مالیاتی کمیشن کے چیئرمین اور ممبروں نے آج وزیر اعظم جناب نریندر مودی کو 22-2021 سے لے کر 26-2025 تک کی مدت کے لئے کمیشن کی رپورٹ کی ایک نقل پیش کی۔ کمیشن نے 4 نومبر 2020 کو صدر جمہوریہ ہند کو اپنی رپورٹ پیش کی تھی۔
کمیشن کے چیئرمین جناب این کے سنگھ اور کمیشن کے ممبران جناب اجے نارائن جھا، پروفیسر انوپ سنگھ، ڈاکٹر اشوک لہری اور ڈاکٹر رمیش چندر کے ساتھ ساتھ کمیشن کے سکریٹری جناب اروند مہتا بھی اس موقع پر موجود تھے۔
کمیشن کل مرکزی وزیر خزانہ کو اپنی رپورٹ پیش کرے گا۔
یہ رپورٹ آئین کے مطابق اے ٹی آر کے طریقے سے وضاحتی میمورنڈم کے ساتھ ایوان میں بھی پیش کی جائے گی۔
...............................................................
م ن، ح ا، ع ر
U-7285
(Visitor Counter : 128
وزارت خزانہ
سنٹرل بیورو آف نارکوٹکس  نے دلی میں ڈرگ سنڈیکیٹ کا پردہ فاش کیا
انسدادی اور انٹیلی جنس سیل، سنٹرل بیورو آف نارکوٹکس ، نئی دلی نے ہائی پروفائل پارٹیوں کے لیے مختلف قسم کی منشیات، نفسیات پر اثر ڈالنے والی اور مصنوعی ادویات کی سپلائی میں ملوث، دلی سطح کے ڈرگ سنڈیکیٹ کا پتہ لگانے میں ایک اہم پیش رفت کی ہے ۔
خصوص معلومات پر کارروائی کرتے ہوئے، سنٹرل بیورو آف نارکوٹکس  دلی اور گوالیار کی مشترکہ انسدادی ٹیم نے 27 فروری 2023 کو دو غیر ملکی شہریوں کو گرفتار کیا جن کے پاس سے مصنوعی منشیات ایم ڈی ایم اے اور کوکین تجارتی مقدار میں برآمد کی گئی۔ ان سے تفتیش کی گئی کہ انہوں نے یہ منشیات کہاں سے حاصل کیں؟ اس کے بعد کی کارروائی طور پر، سمن چوک، چھتر پور، دلی میں تین مشتبہ ٹھکانوں پر تلاشی لی گئی، جیسا کہ انہوں نے معلومات فراہم کی تھی۔
مجموعی طور پر 35 گرام ایم ڈی ایم اے، 6 گرام ایم ڈی گولیاں ، 12.5 گرام کوکین اور 386 گرام مشتبہ منشیات/سائیکوٹرپک پاؤڈر برآمد کیا گیا اوراین ڈی پی ایس ایکٹ، 1985 کی متعلقہ دفعات کے تحت ضبط کیا گیا۔ این ڈی پی ایس ایکٹ کے مطابق 1985، 10 گرام ایم ڈی ایم اے / ایسٹیسی کو "تجارتی مقدار" سمجھا جاتا ہے۔ منشیات کی سپلائی میں استعمال ہونے والی تین اسکوٹیز بھی قبضے میں لی گئی ہیں۔ این ڈی پی ایس ایکٹ 1985 کی دفعات کے تحت وزنی مشینیں اور پیکنگ کا سامان وغیرہ برآمد اور ضبط کیا گیا۔
این ڈی پی ایس ایکٹ 1985 کی متعلقہ دفعات کے تحت کل دو غیر ملکی شہریوں کو  گرفتار کیا گیا ہے۔ اس کے مطابق نائجیریا اور کوٹ ڈی آئیوری کے سفارت خانوں کو مناسب چینل کے ذریعے مطلع کر دیا گیا ہے۔
مزید تفتیش جاری ہے۔
۔۔۔
ش ح۔ا س۔ ت ح ۔
U–3425
(Visitor Counter : 71
صدر جمہوریہ کا سکریٹریٹ
راشٹر پتی بھون نے سینٹرل یونیورسٹیوں کے طلباء اور فیکلٹی ممبر وں سے وزیٹرس ایوارڈ س 2021 کے لئے درخواستیں طلب کیں
نئی دہلی،25؍ اگست : راشٹر پتی بھون نے مختلف زمروں میں وزیٹرس ایوارڈس 2021 کے لئے سینٹرل یونیورسٹیوں کے طلباء اور فیکلٹی ممبروں سے آن لائن درخواستیں طلب کی ہیں۔ ان مختلف زمروں میں اختراع کے لئےوزیٹرس ایوارڈ،   ہیومینٹیز، آرٹس اینڈ سو شل سائنسز  فیزیکل سائنسز اور  بائیو لوجیکل سائنسز، میں تحقیق کے لئے وزیٹرس ایوارڈ، اور 3- ٹیکنالوجی کے فروغ کے لئے وزیٹرس ایوارڈس شامل ہیں۔
درخواست دہندگان ویب سائٹ : www.presidentofindia.nic.in دیکھ سکتے ہیں اور لنک 7 پر وزیٹرس ایوارڈ 2021 پر کلک کرسکتے ہیں۔ درخواست داخل کرنے کی آخری تاریخ 31 اکتوبر 2021 ہے۔ مزید تفصیل : https://rb.nic.in/visitorawards پر دیکھی جاسکتی ہے۔
وزیٹرس ایوارڈس 2014 میں قائم کیا گیا تھا، جس کا مقصد سینٹرل یونیورسٹیوں میں صحت مند مقابلے کو فروغ دینا ہے اور انہیں اس بات کے لئے ترغیب دینا ہے کہ وہ مہارت کے حصول کے لئے تقریبا دنیا بھر کے بہترین طور طریقے اپنائیں۔
بھارت کے صدر جمہوریہ سینٹرل یونیورسٹی کے وزیٹر کی حیثیت سے ایوارڈس پیش کرتے ہیں۔
۔۔۔۔۔۔۔۔۔۔۔۔۔۔۔۔۔۔

U-8251
(Visitor Counter : 174
کابینہ
کابینہ نے بھارت میں ڈائریکٹ ٹو ہوم ڈی ٹی ایچ خدمات کی فراہمی کے لیے رہنما خطوط میں نظر ثانی کی منظوری دی
نئی دہلی،23دسمبر ،2020 / وزیر اعظم جناب نریندر مودی کی قیادت میں مرکزی کابینہ نے بھارت میں ڈائریکٹ ٹو ہوم ڈی ٹی ایچ نشریاتی خدمات فراہم کرانے کے مقصد سے لائسنس حاصل کرنے سے متعلق رہنما خطوط پر نظرثانی کےلیے تجویز کو منظوری دی ہے۔ فیصلے کی خاص باتیں مندرجہ ذیل ہیں :
- ڈی ٹی ایچ کے لیے لائسنس موجودہ 10 سال کی جگہ 20 سال کی مدت کے لیے جاری کیا جائے گا۔ اسکے علاوہ لائسنس کی مدت ایک وقت میں 10 سال کے لیے بڑھائی جائے گی۔
- لائسنس فیس پر نظر ثانی کر کے اسے جی آر کا 10 فیصد سے اے جی آر کا 8 فیصد کر دیا گیا ہے۔ اے جی آر کا حساب، جی آر سے جی ایس ٹی کم کر کے لگایا جائے گا۔
- لائسنس فیس موجودہ سالانہ بنیاد کی جگہ سہ ماہی بنیاد پر وصول کی جائے گی۔
- ڈی ٹی ایچ آپریٹرس کو ان کے چینل کی کل صلاحیت کے زیادہ سے زیادہ 5 فیصد حصے کی کارکردگی کی اجازت دی جائے گی جیساکہ پلیٹ فارم چینلوں کو اجازت دی گئی ہے۔ 10000 روپے فی پی ایس چینل کی نان ریفنڈیبل رجسٹریشن فی جو ایک بار لی جاتی ہے کسی ڈی ٹی ایچ آپریٹر سے حاصل کی جائے گی۔
- ڈی ٹی ایچ آپریٹروں کے مابین بنیادی ڈھانچے کی شراکت ، ڈی ٹی ایچ پلیٹ فارم اور ٹی وی چینلوں کے ٹرانسپورٹ کے اشتراک کے خواہاں ڈی ٹی ایچ آپریٹر وں کو اس اشتراک کی اجازت دی جائے گی۔ ٹی وی چینلوں کے ڈسٹریبیوٹرز کو ان کے سبسکرائبر مینجمنٹ سسٹم ایس ایم ایس اور کنڈیشنل ایکسس سسٹم  اپلیکیشنز کے لیے مشترک ہارڈویئر کے اشتراک کی اجازت دی جائے گی۔
- موجودہ ڈی ٹی ایچ رہنما خطوط میں 49 فیصد ایف ڈی آئی کی حد کو ایف ڈی آئی سے متعلق سرکاری پالیسی  کے مطابق بنایا جائے گا جیساکہ وقتاً فوقتاً ترمیم کی جائے گی۔
- اس فیصلے پر عمل وزارت اطلاعات و نشریات کی طرف سے جاری کیے جانے والے نظرثانی شدہ ڈی ٹی ایچ رہنما خطوط کے مطابق کیا جائے گا۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –8357
(